Komunikazzjoni mill-Kummissjoni lill-Parlament Ewropew skond it-tieni sub-paragrafu ta’ l-Artikolu 251 (2) tat-Trattat KE li jikkonċerna l-pożizzjoni komuni tal-Kunsill fuq l-adozzjoni ta’ direttiva tal-Parlament ewropew u tal-Kunsill dwar il-ħarsien ta’ l-ilma ta’ taħt l-art kontra t-tniġġis /* KUMM/2006/0050 finali - COD 2003/0210 */





[pic] | KUMMISSJONI TAL-KOMUNITAJIET EWROPEJ | Brussel 10.2.2006 KUMM(2006) 50 finali 2003/0210 (COD) KOMUNIKAZZJONI MILL-KUMMISSJONI LILL-PARLAMENT EWROPEW skond it-tieni sub-paragrafu ta’ l-Artikolu 251 (2) tat-Trattat KE li jikkonċerna l-pożizzjoni komuni tal-Kunsill fuq l-adozzjoni ta’ Direttiva tal-Parlament Ewropew u tal-Kunsill dwar il-ħarsien ta’ l-ilma ta’ taħt l-art kontra t-tniġġis 2003/0210 (COD) KOMUNIKAZZJONI MILL-KUMMISSJONI LILL-PARLAMENT EWROPEW skond it-tieni sub-paragrafu ta’ l-Artikolu 251 (2) tat-Trattat KE li jikkonċerna l-pożizzjoni komuni tal-Kunsill fuq l-adozzjoni ta’ Direttiva tal-Parlament Ewropew u tal-Kunsill dwar il-ħarsien ta’ l-ilma ta’ taħt l-art kontra t-tniġġis (Test b'rilevanza għaz-ŻEE) 1- SFOND Data ta' meta l-proposta tressqet lill-PE u lill-Kunsill(dokument COM(2003)550 finali - 2003/0210 (COD): | l-22 ta' Settembru 2003 | Data ta' l-opinjoni tal-Kumitat Ekonomiku u Soċjali Ewropew: | il-31 ta' Marzu 2004 | Data ta' l-opinjoni tal-Kumitat tar-Reġjuni: | it-12 ta' Frar 2004 | Data ta' l-opinjoni tal-Parlament Ewropew, l-ewwel qari: | it-28 ta' April 2005 | Data tat-trażmissjoni tal-proposta emendata: | it-22 ta' Ġunju 2005 | Data ta' l-adozzjoni tal-pożizzjoni komuni: | 23.1.2006 | 2- GĦAN TAL-PROPOSTA TAL-KUMMISSJONI L-ilma ta’ taħt l-art huwa riżorsa naturali importnati, u huwa użat l-aktar għall-ilma tax-xorb, għall-industrija u għall-agrikoltura. Għandu wkoll valur ambjentali għoli għaliex jinteraġixxi ma’ l-ilmijiet tal-wiċċ u ma’ l-artijiet mistagħdra u għalhekk jirrappreżenta parti ewlenija miċ-ċiklu ta’ l-ilma, li għandu jitħares. Il-prevenzjoni tat-tniġġis ta’ l-ilma ta’ taħt l-art ilha s-suġġett tal-leġiżlazzjoni Komunitarja mill-1980 u, aktar riċentament, permezz tad-Direttiva ta’ Qafas dwar l-Ilma, li ġiet adottata fl-2000. Madankollu, huma neqsin kriterji ċari dwar id-definizzjoni ta’ l-għanijiet għall-kwalità ambjentali ta’ l-ilma ta’ taħt l-art, u partikolarment għal status kimiku tajjeb. Barra minn hekk, huma meħtieġa miżuri speċifiċi għall-prevenzjoni u l-kontroll tat-tniggis ta’ l-ilma ta’ taħt l-art. Dan ġie rikonoxxut meta d-Direttiva ta’ Qafas dwar l-Ilma ġiet maqbula tant li l-Artikolu 17 ta' dik id-Direttiva talab lill-Kummissjoni toħroġ bi proposta biex tindirizza dawn il-ħtiġijiet. F’dan l-isfond, u wara konsultazzjoni estensiva mal-partijiet interessati, il-Kummissjoni ppubblikat proposta għal direttiva ġdida dwar il-ħarsien ta’ l-ilma ta’ taħt l-art kontra t-tniġġis f’Settembru ta’ l-2003[1]. Il-proposta fiha dawn l-elementi ewlenin: - reġim ta’ konformità għall-valutazzjoni ta’ status kimiku tajjeb għall-ilma ta’ taħt l-art għal għadd limitat ta’ sustanzi li jniġġsu fejn jgħoddu standards Komunitarji eżistenti; - kriterji għall-valutazzjoni ta’ l-istatus kimiku ta' l-ilma ta’ taħt l-art ibbażati fuq standards ta’ kwalità ambjentali, li għandhom jiġu stabbiliti mill-Istati Membri fil-livell xieraq (korp nazzjonali, tax-xmajjar jew ta’ l-ilma ta’ taħt l-art), skond il-varjazzjonijiet fil-kundizzjonijiet naturali ta’ l-ilma ta’ taħt l-art, il-pressjonijiet identifikati u sustanzi kimiċi relatati. - kriterji għall-identifikazzjoni ta’ tendenzi sinfikattivi li qed jiżdiedu fil-konċentrazzjonijiet tas-sustanzi li jniġġsu fl-ilma ta’ taħt l-art u d-definizzjoni ta' punti tat-tluq sabiex dawn it-tendenzi jinqalbu; - miżuri għall-prevenzjoni jew għall-limitazzjoni ta’ skariki diretti jew indiretti ta’ sustanzi li jniġġsu fl-ilma ta’ taħt l-art. Il-proposta tagħti speċifikazzjonijiet ċari li se jiżguraw li jintlaħqu l-għanijiet ambjentali tad-Direttiva ta’ Qafas dwar l-Ilma f’dak li għandu x’ jaqsam ma’ l-ilma ta’ taħt l-art. Bl-istess mod, il-proposta tasal għall-bilanċ it-tajjeb bejn il-kwistjonijiet li jridu jiġu indirizzati fuq livell Komunitarju u dawk li aħjar jitħallew f’idejn l-Istati Membri. 3 - KUMMENTI DWAR IL-POŻIZZJONI KOMUNI 3.1 Kummenti ġenerali Fil-proposta emendata tagħha, il-Kummissjoni aċċettat għal kollox, parzjalment jew fil-prinċipju 67 mill-89 emenda proposti mill-Parlament Ewropew fl-ewwel qari tiegħu. 54 emenda issa ġew inkorporati, jew verbatim inkella fis-sustanza, fil-pożizzjoni komuni. Il-Kummissjoni aċċettat l-emendi kollha li fittxew li jiċċaraw l-ambitu tal-proposta, partikolarment dawk fir-rigward tar-reġim ta’ konformità marbut ma’ l-istatus kimiku tajjeb ta’ l-ilma ta’ taħt l-art. Il-Kummissjoni ma aċċettatx l-emendi li rrepetew id-dispożizzjonijiet tad-Direttiva ta’ Qafas dwar l-Ilma u li semmew l-ekosistemi ta’ l-ilma ta’ taħt l-art. Il-Kunsill inkorpora emendi Parlamentari ewlenin marbuta mal-konformità għal status kimiku tajjeb ta’ l-ilma ta’ taħt l-art, l-identifikazzjoni u l-qlib tat-tendenzi tat-tniġġis kif ukoll eżenzjonijiet marbuta ma’ dispożizzjonijiet għall-prevenzjoni jew il-limitazzjoni ta’ l-iskariki ta' sustanzi li jniġġsu. Il-Kummissjoni tqis li l-pożizzjoni komuni adottata b’maġġoranza kwalifikata fl-8.12.2005 in ġenerali ma tibdilx l-approċċ jew l-għanijiet tal-proposta u tista' għalhekk tappoġġaha hekk kif inhi. 3.2 Kummenti dettaljati 3.2.1 Emendi Parlamentari aċċettati mill-Kummissjoni u inkorporati għal kollox, parzjalment jew fil-prinċipju fil-pożizzjoni komuni L-Emendi 2, 5, 6, 9, 12, 13, 14, 15, 17, 19, 20, 26, 28, 29, 30, 31, 32, 33, 34, 39, 42, 47, 48, 55, 57, 58, 59, 63, 65, 88, 89 u 90 ġew inkorporati fi gradi jvarjaw. Jagħtu ċ-ċarezza fir-rigward tal-kriterji għall-valutazzjoni ta’ l-istatus kimiku ta’ l-ilma ta’ taħt l-art u dwar dispożizzjonijiet li ‘jipprevjenu jew jillimitaw’. L-Emenda 60 ġiet aċċettata mill-Kummissjoni fuq il-kundizzjoni waħdanija li ssir referenza għad-Direttiva dwar in-Nitrati, li ġiet inkluża fil-Pożizzjoni Komuni; dan f’konformità ma’ l-ispirtu ta’ l-Emenda 64. Il-Parti Ċ tal-Pożizzjoni Komuni bażikament tkopri l-emendi 66, 67, 68, 69, 70 u 71, bid-differenza li t-terminu ‘valur bażiku’ inżamm mill-Kunsill filwaqt li l-Parlament Ewropew irrakkomanda l-użu ta’ terminu waħdieni ‘'standards ta' kwalità ta' ilma ta' taħt l-art'L- Emenda 72 tqieset ukoll. Fl-aħħarnett, l-Emendi 73, 74, 75, 76, 77, 78, 79, 81, 82, 83 u 84 dwar ħtiġijiet tekniċi għall-valutazzjoni tat-tendenzi u l-qlib tagħhom huma integrati parzjalment jew fil-prinċipju fil-Pożizzjoni Komuni. Il-Kunsill iddeċieda li jissimplifika l-Anness IV billi jinkorpora dispożizzjonijiet ġenerali dwar ir-rekwiżiti għall-identifikazzjoni tat-tendenzi u l-qlib tagħhom, minflok li jżomm tabelli b’serje ta’ perjodi komuni li tista’ ma tkunx applikabbli għal kull sitwazzjoni għall-ilma ta’ taħt l-art. 3.2.2 Emendi Parlamentari rrifjutati mill-Kummissjoni iżda inkorporati għal kollox, parzjalment jew fil-prinċipju fil-pożizzjoni komuni L-Emenda 18 ġiet irrifjutata mill-Kummissjoni, iżda ġiet inkorporata parzjalment fil-pożizzjoni komuni. Din l-emenda għamlet referenza għal żidiet ‘ambjentalment’ sinifikattivi fil-konċentrazzjonijiet ta’ sustanzi li jniġġsu fl-ilma ta’ taħt l-art. Il-Kunsill biddel il-formulazzjoni li issa hija aktar ċara fid-definizzjoni l-ġdida 3 ta’ l-Artikolu 2. L-Emenda 50 ġiet irrifjutata wkoll iżda inkluża fil-Pożizzjoni Komuni bħala paragrafu 4 ta’ l-Artikolu 6. 3.2.3 Emendi Parlamentari rrifjutati mill-Kummissjoni u mill-Kunsill u mhux inkorporati fil-pożizzjoni komuni L-Emendi 3 , 4 , 7, 10 , 11 , 16 , 21 , 23 , 27 , 40 , 49 , 93 , 51 , 52 , 54 , 56 , 62 , u 80 , ġew irrifjutati miż-żewġ istituzzjonijiet u ma ġewx inkorporati. L-emendi rrepetew id-dispożizzjonijiet tad-Direttiva ta' Qafas dwar l-Ilma, eż. dwar l-ilma ta’ taħt l-art bħala ilma għax-xorb ( 3 , 4 , 62 ), kwistjonijiet kwantitattivi dwar l-ilma ta’ taħt l-art, ( 7 , 10 and 80 ), referenzi għal kriterji umani jew ekotossikoloġiċi, jew żiedu dispożizzjonijiet ġodda dwar il-ġestjoni ta’ siti kontaminati storiċi ( 23 , 93 and 49 ). Parti mill-Emenda 88 (dwar id-drenaġġ domestiku) ġiet irrifjutata. Il-miżuri ta’ prevenzjoni ( 51 ) u dispożizzjoni dwar ‘il-prinċipju ta’ min iniġġes iħallas’ ( 52 ) ma nżammewx, u lanqas dispożizzjonijiet speċifiċi dwar spas u sorsi ta’ ilma mediċinali. ( 54 ) L-Emenda 56, li rreferiet għal INSPIRE[2], ukoll ma ġietx inkorporata.( Fl-aħħarnett, ir-rakkomandazzjonijiet ta’ riċerka dehru barra minn lokhom fid-direttiva u għalhekk l-emendi 95 u 100 ma nżammewx. 3.2.4 Emendi Parlamentari aċċettati bis-sħiħ, parzjalment jew fil-prinċipju mill-Kummissjoni iżda mhux inkorporati fil-pożizzjoni komuni. L-emendi 1 , 8 , 15, 22 , 24 , 25 , 36 , 37 , 38 , 41 , 46 , u 91 ġew aċċettati fil-prinċipju mill-Kummissjoni iżda ma ġewx inkorporati. Xi wħud minn dawn l-emendi kkonċernaw bidliet editorjali bħaż-żieda tat-terminu ‘kimiku’ mat-tniġġis tul it-test kollu ( 1 ) u ‘ konsegwenza ta' l-impatt ta' l-attività tal-bniedem’ fl-Artikolu 5 ( 37 ); oħrajn kienu aktar sostanzjali eż. l-inkorporazzjoni ta’ premess ġdida dwar prattiċi tal-biedja/tal-foresterija ( 8 ), definizzjonijiet ġodda ta’ ‘konċentrazzjoni ta’ sfond’ ( 22 ) u ‘konċentrazzjoni baseline ’ ( 24 , 38 ) jew referenza għal livelli naturali ddeterminati ġeoġenikament ta’ sustanzi li jniġġsu ( 91 ), li jkunu siewja u konformi mal-Pożizzjoni Komuni. Il-proposta possibli għal direttiva li temenda l-Anness I tal-proposta ma nżammitx ukoll ( 36 ). Artikolu ġdid dwar metodi ta’ kejl (kif propost mill-emenda 41 ) ma ġiex inkorporat, iżda kieku jkun konsistenti ma’ dispożizzjoni relatata tal-Pożizzjoni Komuni fl-Anness IV, paragrafi 1.2(b) u (c) tal-proposta. Fl-aħħarnett, referenza għal miżuri u monitoraġġ ta’ l-ilma ta’ taħt l-art ( 46 ) ma ġietx inkluża fil-Pożizzjoni Komuni. 3.2.5 Bidliet addizjonali magħmula lill-Proposta mill-Kunsill Fl-Artikolu 1, l-aħħar paragrafu ġie estiż sabiex jinkludi referenza għad-dispożizzjoni ‘għall-prevenzjoni jew għal-limitazzjoni’ tad-Direttiva ta’ Qafas dwar l-Ilma, u inkorporata bħala paragrafu 2 separat. Definizzjoni ġdida ta’ 'standards ta' kwalità ta' ilma ta' taħt l-art' ġiet inkluża fl-Artikolu 2(1), bil-‘valur bażiku’ issa marbut ma’ din id-definizzjoni (Artikolu 2(2)). Id-definizzjonijiet preċedenti 2 u 3 (issa 3 u 4) ġew kemmxejn modifikati billi ġiet inkluża referenza minn naħa għall-oħra għar-‘riskju ambjentali’ u bil-bdil ta’ ‘skariki indiretti’ għal ‘żidiet ta' sustanzi li jniġġsu’ (li tkopri d-dħul kemm dirett kif ukoll indirett tas-sustanza li tniġġes fl-ilma ta’ taħt l-art) Fil-proposta oriġinali, l-Artikolu 3 kien jikkonċerna kriterji ta’ konformità għall-istatus kimiku tajjeb ta’ l-ilma ta’ taħt l-art, li kien segwit minn rekwiżiti dwar l-istabbiliment tal-valur ta’ limitu. Dan issa nbidel billi ġew konsolidati l-kriterji għall-valutazzjoni ta’ l-istatus kimiku ta' l-ilma ta' taħt l-art fl-Artikolu 3, partikolarment 'standards ta' kwalità ta’ l-ilma taħt l-art’ u ‘valuri ta’ limitu’, u billi ġew inklużi rekwiżiti dwar l-istabbilment ta’ dawn ta’ l-aħħar b’dispożizzjonijiet dwar korpi ta’ l-ilma ta’ taħt l-art minn fruntiera għall-oħra. Id-data li fiha għandhom jiġu rrapurtati l-valuri ta’ limitu tbiddlet ukoll għall-2008 mill-2006 kif propost mill-Kummissjoni. Ir-ristrutturar ta’ l-Artikolu 3 kellu l-konsegwenza loġika li l-elementi kollha marbuta mal-konformità issa huma inkorporati fl-Artikolu 4, inkluż dispożizzjonijiet li oriġinarjament kienu inklużi fl-Anness I (nota ta’ qiegħ il-paġna 22 partikolarment), u l-għoti tal-flessibbiltà għall-prinċipju ta’ ‘wieħed barra kollha barra (punt wieħed li jaqbeż l-istandard li jikklassifika l-ilma ta’ taħt l-art bħala li għandu status kimiku ħażin) b’approċċ imsejjes fuq ir-riskju. L-ispirtu ta’ l-Artikolu 5 jibqa’ l-istess bħal tal-proposta oriġinali, iżda issa jinkludi dispożizzjonijiet li ġew importati minn dak li qabel kien l-Anness IV, u b’hekk sar aktar estensiv. Dispożizzjoni ġdida ġiet inkluża dwar ir-raġunijiet għad-definizzjoni tal-punti tat-tluq għal-qlib tat-tendenzi. Fl-Artikolu 6, l-aħħar paragrafu ġie wkoll sostanzjalment estiż, u jkopri dispożizzjonijiet ‘għall-prevenzjoni jew għal-limitazzjoni’ tas-sustanzi li jniġġsu (minklok għall-iskariki indiretti kif hemm fil-proposta oriġinali). Is-sustanzi li jniġġsu li s-skariku tagħhom għadu jinżamm jew jiġi limitat u l-miżuri relatati huma ċċarati fl-Artikolu 6(1). Dispożizzjoni ġdida dwar is-sorsi mxerrda hija inkluża fl-Artikolu 6(2). Fl-aħħarnett, sensiela ta’ eżenzjonijiet, jew li jfakkru d-dispożizzjonijiet tad-Direttiva ta’ Qafas dwar l-Ilma, importati mid-Direttiva 80/68/KEE, jew li jenfasizzaw prattiċi permessi għall-ġestjoni ta’ l-ima, ġew inkorporati fl-Artikolu 6(3). L-Artikolu 7 ġie kemmxejn immodifikat għaliex issa jirreferi għal ‘kwalunkwe proċedura ġdida ta’ awtorizzazzjoni’ minflok ‘investigazzjoni u awtorizzazzjonijiet minn qabel’ L-Artikolu 8 fundamentalment jibqa’ kif inhu. Il-qalba tat-test ta’ l-Artikolu 9 ukoll tibqa’ kif inhi, imma d-data ta’ l-implimentazzjoni ġiet immodifikata għal 24 xahar minflok 18-il xahar. Iċ-ċarezza ta’ l-Anness I tjiebet billi n-noti tal-qiegħ inbidlu għal paragrafi separati li jiċċaraw l-ambitu u l-applikabbilità ta’ l-istandards għall-kwalità ta’ l-ilma ta’ taħt l-art. Il-kumment fil-kolonna tal-lemin tat-tabella li jikkonċerna n-nitrati ġie estiż għal kull attività li tidħol fl-ambitu tad-Direttiva 91/676/KEE minflok li tirreferi biss għal żoni vulnerabbli għan-nitrati. Fl-aħħarnett, il-valur ta’ 0.5 µg/l għal ‘pestiċidi totali’ ġiet inkluża fit-tabella. Is-sekwenza ta’ l-Annessi II u III ġiet modifikata. L-Anness II, parti A, issa jikkonċerna linji ta’ gwida biex jiġu stabbiliti valuri ta’ limitu (test ġdid, li jimxi ma' l-Emenda 65 tal-Parlament Ewropew). Listi minimi ta’ sustanzi jew ions relatati mal-valuri ta’ limitu huma inklużi fil-parti B, u jaqsmu t-tabelli (oriġinarjament fl-Anness III) fi tliet kategoriji differnti, u jispeċifikaw li l-valuri ta’ limitu marbuta mal-konċentrazzjonijiet salini dovuti għall-attività antropoġenika jistgħu jiġu stabbiliti jew għas-sulfat jew għall-klorur jew għall-konduttività elettrika. Parti C ta’ l-Anness issa tinkludi dik li qabel kienet parti B ta' l-Anness b'dettalji addizzjonali li jtejbu t-test. L-Anness III issa għandu x’jaqsam mal-valutazzjoni ta’ l-istatus kimiku għall-ilma ta’ taħt l-art u jestendi t-test orġinali għal dak li qabel kien l-Anness II b’dettalji u referenzi minn naħa għall-oħra għall-Artikolu 4. Fl-aħħarnett, l-Anness IV ġie ssimplifikat sabiex jipprovi rekwiżiti ġenerali aktar milli speċifikazzjonijiet, partikolarment serje ta’ perjodi, li tista’ ma tkunx applikabbli għas-sitwazzjonijiet kollha ta’ l-ilma ta’ taħt l-art fl-Ewropa. F’dan ir-rigward, it-tabelli tal-paragrafi orġinali 1.29c) u 2.3 tħassru, u rekwiżiti ġodda żdiedu fir-rigward tal-frekwenzi u l-imkejjen ta’ monitoraġġ. 4- KONKLUŻJONI Il-bidliet introdotti mill-Kunsill jgħinu biex jiċċaraw il-proposta u jġibu l-implimentazzjoni tagħha timxi mad-dispożizzjonijiet relatati tad-Direttiva ta’ Qafas dwar l-Ilma. Il-Kummissjoni għalhekk tappoġġa l-Pożizzjoni Komuni. [1] KUMM(2003) 550 finali, tad-19.9.2003 [2] KUMM(2004) 516 finali